A-hend-all,  nepell diouzh ma zi, kichen an ti-gar, ez eus ur skritell nevez evit ar Fnac, embannet warni Fnac nevez Roazhon a zigoro e zorioù dan 19 a viz Du (e brezhoneg, hañ, neo ket troet ganin). Un nebeud traoù: gourel eo ar Fnac e brezhoneg, war a seblant (perak ket, lakaomp, alies e cheñch jener ar gerioù pa vezont lakaet e brezhoneg diwar ar galler… met boñ… Gwir eo eo gourel kevreadma z eo bet soñjet e-giz un droidigezh rik eus tavoudegezh f-n-a-c, met iskis e vefe, dre ma neo ket bet cheñchet al lizherennoù :p); digeriñ e zorioù a zo un droidigezh ger-vit-ger ha divalav eus ar galleg a-us (ouvrir ses portes neuze), ar stal ne zigoro ket he dorioù drezhi hech unan, hañ; ha laouen on (memestra) o welet e vez kavet plas evit hor yezh e muioch-mui a lechioù. Pa vez ar stalioù bras, broadel ha neo ket lechel hepken, o kemer yezh ar vro (pe ar rannvro) e kont emañ an traoù o vont war an tu mat. Pa welan kirri-samm Saturn o tremen gant brezhoneg warno, pe pa yan dan Etrevarchad (ket er Chloareg, siwazh), hag all, e vezan laouen o welet e ya an traoù war-raok (daoust ma talchfent da skrivañ degemer mat peurliesañ… Dezho da ober un degemer mat din, un donemat a chellont hetiñ…). 